આમ હું જેવો હતો તેવો મને સ્વીકારી મારા અનેક મિત્રો મારા બદલાવ સુધી મારી સાથે રહેવાનો નિર્ણય જેના કારણે હું બદલાવ સુધી પહોંચ્યો, મારા અનુભવમાંથી મને ખબર પડી કે બોલીને અથવા કહીને કોઈને બદલી શકાય નહીં અને જયારે પણ આપણે તેવુ કરવાનો પ્રયત્ન કરીએ છીએ ત્યારે આપણે તે વ્યકિતથી દુર જઈએ છીએ, મારા સિનિયર પત્રકાર મિત્ર મુકુંદ પંડયા કહે છે કે આપણે જેને મિત્ર માનીએ તેની તમામ મર્યાદાઓ સાથે આપણે તેને સ્વીકારવો પડે કારણ એકસો ટકા તો કોઈ જ હોતુ નથી એટલે જયારે આપણે કોઈને મિત્ર કહીએ ત્યારે તે આપણો ચાલીસ ટકા મિત્ર અને સાંઈઠ ટકા નહીં તેવુ કયારેય થઈ શકે નહીં તે જેવો છે તેવો આપણો છે.